Ян Мікалай Хадкевіч

Ян Мікалай Хадкевіч ( — ) — дзяржаўны і вайсковы дзеяч ВКЛ і Рэчы Паспалітай. Генерал-ад'ютант (з 1764), адначасова кашталян і староста генеральны жамойцкі (з 1765).

 Паходжанне і сям'я 
З магнацкага роду Хадкевічаў герба «Касцеша», сын Адама Тадэвуша, ваяводы берасцейскага і графіні Евы Чапскай (памерла ў 1769 годзе)Лаўрэш Л., Круцікаў У. Вялікае і Малое Мажэйкава // «Спадчына» № 1—2, 2001..

У 1766 г. узяў шлюб з графіняй Марыяй Людвікай Жавускай, з якой меў дзяцей:
 Вацлаў Хадкевіч
 Юзаф Хадкевіч (памёр у дзяцінстве)
 Ксаверый Хадкевіч (памёр у дзяцінстве)
 Аляксандр Францішак Хадкевіч
 Ганна Хадкевіч
 Разалія Хадкевіч — жонка князя Аляксандра Любамірскага (1749—1808)
 Альжбета Хадкевіч — жонка князя Мацея Радзівіла (1749—1800)
Ад бацькі атрымаў у спадчыну графскі тытул на Шклове і Мышы.

 Адукацыя 
У 1757 г. скончыў Віленскую акадэмію. Пэўны час жыў у маёнтку Турэц на Новагародскім ваяводстве.

 Служба 
У 1764 г. выбіраўся паслом на канвакацыйны сойм. Падтрымаў абранне Станіслава Аўгуста Панятоўскага. Атрымаў ад караля і вялікага князя шэраг урадаў.

У час Барскай канфедэрацыі заняў неадназначную пазіцыю. Афіцыйна шкадаваў пра стан краіны, што аднак не перашкаджала яму падтрымліваць камандзіраў расійскага і прускага войскаў, якія баранілі яго зямельную ўласнасць. У 1778 г. атрымаў званне генерал-лейтэнанта арміі Расійскай Імперыі.

 Смерць і пахаванне 
Памёр 2 лютага 1781 года ў Чарнобылі, пахаваны ў Супрасльскім манастыры.

 Спасылкі 
 Генеалогія Хадкевічаў 

Ян Мікалай
Катэгорыя:Выпускнікі Віленскага ўніверсітэта
Катэгорыя:Сенатары Рэчы Паспалітай
Катэгорыя:Старосты жамойцкія
Катэгорыя:Кашталяны жамойцкія
Катэгорыя:Пахаваныя ў Супрасльскім Дабравешчанскім манастыры